கேள்வி: சூரிய மின்னாற்றல் - தொழில்நுட்பங்கள் என்பது என்ன?
பதில்: சூரிய மின் நிலையங்கள் பின்வரும் இரண்டு தொழில்நுட்பங்களில் ஒன்றைப் பயன்படுத்துகின்றன: * மேற்கூரையில் அல்லது தரையில் பொருத்தப்பட்ட ஒளிமின்னழுத்திகளைப் பயன்படுத்தி ஒளிமின் விளைவு மூலம் சூரிய ஒளி நேரடியாக மின்னோட்டமாக மாற்றப்படுகிறது. * செறிவூட்டல் முறையில் பரந்த அளவு சூரிய ஒளிக்கற்றைகள் வில்லைகள் அல்லது கண்ணாடிகளைக் கொண்டு குவிக்கப்பட்டு, அதனால் உருவாக்கப்படுகின்ற வெப்பம் மூலம் நீர் ஆவியாக்கி, ஒரு விசையாழியின் மூலமாக மின்சாரம் பெறப்படுகிறது.
கேள்வி: சூரிய மின்னாற்றல் - சூரிய சக்தியின் மூலம் செறிவூட்டல் என்பது என்ன?
பதில்: செறிவூட்டல் அமைப்புகள் சூரிய ஒளிக்கற்றைகளை வில்லைகள் அல்லது கண்ணாடிகளைக் கொண்டு ஒரு இடத்தில் குவித்து, அதனால் உருவாக்கப்படுகின்ற வெப்பம் மூலம் நீர் ஆவியாக்கி, ஒரு விசையாழியின் மூலமாக மின்சாரத்தை உருவாக்குகின்றது. தற்போது பயன்பாட்டில் பல செறிவூட்டும் தொழில்நுட்பங்கள் உள்ளன. பரவளையம், பிரெசுனல் பிரதிபலிப்பான் மற்றும் சூரிய கோபுரங்கள் ஆகியவை இவற்றில் பரவலாக பயன்பாடுத்தப்படுபவையாகும். இந்த முறைகளில் சூரியனின் ஒளி மற்றும் வெப்பத்தை கண்காணிக்கவும் ஒளியைக் குவிக்கவும் பல்வேறு நுட்பங்கள் பயன்படுத்தப்படுகின்றன. இந்த அமைப்புகள் அனைத்திலும் செறிவூட்டப்பட்ட சூரிய ஒளியால் நீர் அல்லது வேறு திரவங்கள் சூடாக்கப்பட்டு, பின்னர் அவற்றை கொண்டு மின் உற்பத்தி செய்யப்படுகிறது. ஒரு கலப்பின அமைப்பு சூரிய ஆற்றல் சேமிப்பு முறையை மற்ற வகை மின்சார தயாரிப்பு முறைகளுடன் இணைக்கின்றது.